
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

23 ΜΑΡΤΙΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης εμβαδού δια- 
κοσίων εβδομήντα ενός τετραγωνικών μέτρων (271 τ.μ.) στη 
θέση Πλακάκια περιφέρειας Δήμου Ερέτρειας Ν. Εύβοιας. . . 
Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Άγιοι» Κοινότητας Πλατανιστού - Εύβοιας, 

μπροστά από την ιδιοκτησία Αμεντέο και Τσίρο Φότζια. 

Κήρυξη αναδασωτέας έκτασης εμβαδού 1,547 στρεμμάτων δασι¬ 
κής έκτασης στη θέση «Κουμαρές» της Κοινότητας Κάστελλου 
Αποκορώνου Νομού Χανιών.. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός χώρου για την ανέγερση αποθηκευτικών χώρων 

κ.λπ. στο Καλλίθηρο Ν. Καρδίτσας. 

Αναστολή έκδοσης οικοδομικών αδειών στους οικισμούς Βασιλική - 

Πόντι Ν. Λευκάδας.. 

Αναθεώρηση του εγκεκριμένου ρυμοτομικού σχεδίου πόλης και των 
όρων και περιορισμών δόμησης των οικοπέδων του οικισμού 
ΑΡΙΔΑΙΑ του Δήμου Αριδαίας Ν. Πέλλας.<. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 501 (1) 

Κήρυξη ως αναδασωτέας δημόσιας δασικής έκτασης εμβαδού διακο- 
σίων εβδομήντα ενός τετραγωνικών μέτρων (271 τ.μ.) στη θέση 
Πλακάκια περιφέρειας Δήμου Ερέτρειας Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις διατάξεις για Διοικητική Αποκέντρωση και 550/18/ 


15.1.1986 απόφαση του Νομάρχου Εύβοιας «περί αναθέσεως αρμοδιο¬ 
τήτων υπογραφής υπηρεσιακών εγγράφων». 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας· 

3. Τις διατάξεις του Ν. 998/79 «περί προστασίας Δασών και Δασι¬ 
κών εκτάσεων της Χώρας και ειδικώτερα α) του άρθρου 41 παρ. 1, β) 

1 άρθρου 38. 

4. Τις διατάξεις των δ/γών του Υπ. Γεωργίας α) 160417/1180/ 
8.7.80, β) 182447/3049/24.9.80. 

5. Την αριθ. Ζ/595/27.2.90 αναφορά του Δασαρχείοιυ Χαλκίδας 
περί κηρύξεως ως αναδασωτέας της αναφερομένης δασικής έκτασης 
που εκχερσώθηκε από τον Σωτήριο Βλασσίου Πλακιά, κάτοικο Πειραιά, 
αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους καί της προστασία και ανάπτυξη της δασικής βλαστήσεως 
κ.λπ. την δημόσια δασική έκταση διακοσίων εβδομήντα ενός τ.μ. (271 
τ.μ.) που βρίσκεται στη θέση Πλακάκια Δήμου Ερέτρειας Ν. Εύβοιας 
και προσδιορίζονται από τα στοιχεία Α-Β-Γ-Δ-Α και με όρια: 

Ανατολικά: Με δημόσια δασική έκταση στην οποία ισχύει το 1/1975 
Π.Δ. Α 

Δυτικά: Με δημόσια δασική έκταση στην οποία ισχύει το 1/1975 
Π.Δ. Α 

Βόρεια: Με δημόσια δασική έκταση στην οποία ισχύει το 1/1975 
Π.Δ. Α 

Νότια: Με δημόσια δασική έκταση στην οποία ισχύει το 1/1975 
Π.Δ. Α 

όπως φαίνεται στο συνημμένο τοπογρ. διάγραμμα που αποτελεί αναπό¬ 
σπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 8 Μαρτίου 1990 

Με εντολή Νομάρχη 
Ο Διευθυντής Δασών 
ΗΛΙΑΣ Π. ΚΑΠΡΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Φ 121/158 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Άγιοι» Κοινότητας Πλατανιστού - Εύβοιας, μπροστά από 

την ιδιοκτησία Αμεντέο και Τσίρο Φότζια. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/26.4.82 τεύχος Β - ) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών. 

3. Την από 28.11.89 έκθεση της «Επιτροπής καθορισμού των ορίων 
του αιγιαλοιύ και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Άγιοι» Κοινότητας 
Πλατανιστού Ν. Εύβοιας, μπροστά από την ιδιοκτησία Αμεντέο και 
Τσίρο Φότζια και το από Μάιο 1988 με κλίμακα 1:500 τοπογραφικό 
διάγραμμα του Μιχαήλ Κρίθαρή μηχανικού - τοπογράφου Αριστοτ. 
Πανεπ/μίου Θεσσαλονίκης, που θεωρήθηκε την 20.9.1988 από τη 
Δ.Τ.Υ. της Νομαρχίας Εύβοιας και συνοδεύει την έκθεση της προαναφε- 
ρόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/397/89/4 Αυγούστου 1989 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» με συν- 
διασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών» του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 28.11.89 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Μάιο 1988 τοπογραφικό διάγραμμα, που την συνο¬ 
δεύει, το οποίο συντάχτηκε από τον Μιχαήλ Κρίθαρη μηχανικό, με κλί¬ 
μακα 1:500 και θεωρήθηκε την 20.9.1988 από τη Δ.Τ.Υ. της Νομαρ¬ 
χίας Εύβοιας, επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού, στη θέση «Άγιοι» κοινότητας Πλατανι- 
στού Ν. Εύβοιας μπροστά από την ιδιοκτησία Αμεντέο και Τσίρο Φότζια 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Χαλκίδα, 7 Φεβρουάριου 1990 

Ο Νομάρχης 
ΑΘΑΝ. ΜΠΟΥΡΑΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ ΚΑΙ 
ΘΕΣΕΩΝ ΑΜΜΟΛΗΨΙΑΣ 

Για τον καθορισμό το πρώτον ή επανακαθορισμό των ορίων του αι- 
γιαλού στη θέση «Άγιοι» Καρύστου (κοιν. Πλατανιστού) μπροστά από 
την ιδιοκτησία του Αμεντέο και Τσίρο Φότζια. 

Στη Κάρυστο σήμερα 28.11.89 
οι υπογραφόμενοι: 


1) Μάστορης Κων/νος ΠΕΙ/Α' Προϊστ. Δ.Ο.Υ ΚΑΡΥΣΤΟΥ σαν 
Πρόεδρος. 

2) Ν. ΚΑΣΙΩΝΗΣ ΠΕΙ/Α’ αναπλ. Δ/ντής Τεχν. Υπηρεσιών Ν. Εύ¬ 
βοιας σαν μέλος. 

3) Ανθ/ρχος Λ.Σ. ΦΛΩΡΑΚΗΣ ΜΑΤΘΑΙΟΣ Λιμενάρης Ραφήνας 
κ.α. σαν μέλος που αποτελούμε την «Επιτροπή καθορισμού ορίων αιγια- 
λού και παραλίας και θέσεων αμμοληψίας», η σύνθεση της οποίας έχει 
καθορισθεί με την Ο. 208/181/26.4.82 κοινή απόφαση Υπουργών 
Προεδρίας της Κυβέρνησης και Οικονομικών και με την απόφαση Νο¬ 
μάρχη Εύβοιας, που συγκλήθηκε με την πρόσκληση του Προέδρου της, 
μεταβήκαμε επί τόπου στην περιοχή που προαναφέραμε την 28.11.89, 
αφού λάβαμε υπόψη: 

1. Την από 29.7.88 αίτηση του Μιχαήλ Κρίθαρη δια της οποίας ζη¬ 
τείται ο καθορισμός των ορίων αιγιαλού στην παραπάνω περιοχή. 

2. Το από Μάιο 1988 με κλίμακα 1:500" τπογραφικό διάγραμμα 
του Μηχανικού Μιχαήλ Κρίθαρη σε 1 (μία) πινακίδα που ελέγχθηκε για 
την ακρίβεια της αποτύπωσης την 20.9.88 και θεωρήθηκε από το Τ.Π. 
και Π.Ε. της Νομαρχίας Εύβοιας την 20.9.88 όπως ορίζει το άρθρο 20 
του Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη για το πλά¬ 
τος της βρέχόμενης ζώνης της ξηράς και άλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ). 

5) Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα Γ.Ε.Ν. 
προηγούμενοι καθορισμοί σε γειτονική περιοχή κ.λπ. καθώς και τα συ¬ 
μπεράσματα που εξήχθήκαν κατά την κρίση της Επιτροπής. 

6. Το ότι τακτικά μέλη εκωλύοντο. 

7. Το ότι δεν εξυπηρετούνται οι σκοποί του άρθρου 7, παρ. 1 του Α.Ν. 
2344/40. 

8. Το αριθ. 5445/397/89, έγγραφο ΓΕΝ, αποφασίζει: 

1. Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1, 2.30 της οποίας οι κορυφές εξασφαλίζονται με συντεταγ¬ 

μένες από το Κρατικό Δίκτυο. 

β) Την οριογραμμή της παραλίας με συνεχή κίτρινη πολυγωνική 
γραμμή 1’, 2', ...·,30’ σε απόσταση 15μ. από αυτήν του αιγιαλού γιατί 
δεν εξυπηρετούνται οι σκοποί του άρθρου 7 παρ. 1 του Α.Ν. 2344/40. 
Οι κορυφές της εξασφαλίζονται με συντεταγμένες από το Κρατικό Δί¬ 
κτυο. 

2. Δεν διεπιστώθει ότι υπάρχει παλαιός αιγιαλός. 

3. Δεν υπάρχουν κτίσματα που να βρίσκονται στη ζώνη της παρα¬ 
λίας. 

Η Επιτροπή 

ΚΩΝ/ΝΟΣ ΜΑΣΤΟΡΗΣ 
Ν. ΚΑΣΙΩΝΗΣ 
ΜΑΤΘΑΙΟΣ ΦΛΩΡΑΚΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 597 (3) 

Κήρυξη αναδασωτέας έκτασης εμβαδού 1,547 στρεμμάτων δασικής 
έκτασης στη θέση «Κουμαρές» της Κοινότητας Κάστελλου Αποκο- 
ρώνου Νομού Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος των 
Ελλήνων. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικώτερα: α) του άρθρου 41 παρ. Ι,β του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 18244/3049/24.9.80. 

5. Την υπ’ αριθ. 596/14.2.90 εισηγητική έκθεση της Δ/νσης Δα¬ 
σών Χανιών σχετική με την κήρυξη ως αναδασωτέας της εκτάσεως 
που αναφέρεται στο θέμα της παρούσας αποφάσεως λόγω παράνο- 
μης εκχέρσωσης της, αποφασίζουμε: 


Κηρύσσουμε αναδασωτέα την παράνομα εκσχερσουμένη δημόσια 
δασική έκταση εμβαδού 1.547 τετρ. μέτρων που βρίσκεται στην 
θέση «Κουμαρές» περιοχής Κοινότητας Κάστελλου επαρχίας Απο- 
κορώνου νομού Χανιών. Η αναδασωτέα έκταση περικλείεται από τα 
στοιχεία ΑΒΓΔΕΖΑ του συνημμένου τοπογραφικού σχεδιαγράμμα¬ 
τος, το οποίο είναι αναπόσπαστο προσαρτημένο στην παρούσα από¬ 
φαση μας και θεωρημένο από τον προϊστάμενο της Δ/νσης Δασών 
Χανιών, έχει δε όρια: 

Ανατολία: αγροτική οδός 
Δυτικά: Δασική έκταση 
Βόρεια: Δασική έκταση 
Νότια: αγροτική οδός 

Σκοπός της κηρύξεως της ανωτέρω εκτάσεως ως αναδασωτέας είναι 
η διατήρηση του δασικού χαρακτήρα αυτής, η αποκατάσταση με φυ¬ 
σική αναγέννηση της εκχερσωμένης αυτοφυούς δασικής βλάστησης 
και ο αποκλεισμός της διάθεσης αυτής για άλλη χρηση. 

Χανία, 14 Φεβρουάριου 1990 
Ο Νομάρχης 

ΜΑΝΩΛΗΣ ΦΡΑΔΕΛΛΟΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 76 (4) 

Χαρακτηρισμός χώρου για την ανέγερση αποθηκευτικών χώρων κ.λπ. 

στο Καλλίθηρο Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. 1512/85 ΦΕΚ 4/Α’/11.1.85 και δη του 
άρθρου 3 αυτού. 

2. Τις διτάξεις του Α.Ν. 314/68. 

■ 3. Τις διατάξεις του υπ’αριθ. 183/86 Π.Δ/τος (ΦΕΚ 70/Α'/86). 

4. Την υπ’ αριθ. 54/89 απόφαση του Κοινοτικού Συμβουλίου Καλ- 
λιθήρου, με την οποία χαρακτηρίζεται ο εν λόγω χώρος, ο οποίος εμφα¬ 
νίζεται στο συνταχθέν από τον τοπογράφο μηχανικό Ιωάννη Χανή, το¬ 
πογραφικό διάγραμμα σε κλίμακα 1:1000, και θεωρηθέν από τον Πρό¬ 
εδρο της Κοινότητας, ως χώρος για την ανέγερση αποθηκευτικών χώ¬ 
ρων κ.λπ. 

5. Την υπ’ αριθ. 4027/29.11.1989 εισήγηση του ΤΠ και ΠΕ Ν. 
Καρδίτσας προς το Συμβούλιο Χ.Ο.Π. του Νομού υπέρ του χαρακτηρι¬ 
σμού. 

6. Το υπ’ αριθ. 17/89 πρακτικό αριθ. απόφασης 183/85 του 
ΣΧΟΠ με το οποίο γνωμοδοτεί υπέρ του χαρακτηρισμού, 

Επειδή ο εν λόγω χώρος κρίνεται κατάλληλος για την ανέγερση των 
αποθηκευτικών χώρων, γι’ αυτό αποφασίζουμε: 

Άρθρο 1. 

Χαρακτηρίζουμε τον εν λόγω χώρο ευρισκόμενο εκτός των ορίων 
του οικισμού Καλλιθήρου, όπως εμφανίζεται στο τοπογραφικό διά¬ 
γραμμα το συνταχθέν από τον τοπ/φο μηχ/κό Ιωάννη Χανή και θεωρη¬ 
θέν από τον Πρόεδρο της Κοινότητας ως χώρο για την ανέγερση απο¬ 
θηκευτικών χώρων. 

Άρθρο 2. 

Η παρούσα δημοσιεύεται στην Εφημερίδα της Κυβερνήσεως στο Δ’ 
τεύχος. Μετά την δημοσίευσή της το συνοδεύον αυτή τοπογραφικό διά¬ 
γραμμα κλίμακος 1:1000 που αποτελείται από ένα (1) φύλλο μαζί με 
την απόφαση αναρτάται επί δέκα πέντε (15) ημέρες στον πίνακα ανακοι¬ 
νώσεων του Τμήματος Πολεοδομίας και Πολεοδομικών Εφαρμογών Ν. 
Καρδίτσας. 

Η απόφαση αυτή .να δημοσιευθεί στην Εφημερίδα της Κυβερνήσεως. 

Καρδίτσα, 19 Φεβρουάριου 1990 
Ο Νομάρχης 

ΓΕΩΡΓΙΟΣ ΒΑΣΑΡΔΑΝΗΣ 

-- ♦ - 

Αριθ. 500 (5) 

Αναστολή έκδοσης οικοδομικών αδειών στους οικισμούς Βασιλική - 

Πόντι Ν. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Το Ν. 3200/55 «περί διοικητικής αποκέντρωσης όπως τροποποι¬ 
ήθηκε και συμπληρώθηκε μεταγενέστερα με το Ν.Δ. 532/70. 

2. Το Ν.Δ. 3620/55 «περί συμπληρώσεως διατάξεων Διοικητικής 
αποκέντρωσης». 

3. Τον Α.Ν. 314/68 «περί παροχής στον Υπουργό Β. Ελλάδας και 
τους Νομάρχες αρμοδιότητες σε θέματα εγκρίσεων, επεκτάσεων κ.λπ. 
σχεδίων πόλεων και κωμών όπως τροποποιήθηκε και συμπληρώθηκε 
με το αρ. 1018/71 Ν.Δ/γμα και το 183/86 Π.Δ. 

4. Το Π.Δ. 910/77 «περί οργανισμού του ΥΔΕ». 

5. Το Ν. 1032/11.3.1980 «περί συστάσεως ΥΧΟΠ». 

6. Το άρθρο 8 και 85 του από 17.7.23 Ν.Δ. «περί σχεδίων πόλεων 
και κωμών». 

7. Την εκπόνηση μελετών Πολεοδόμησης των παραπάνω οικισμών 
κατά τις διατάξεις του από 20.8.1985 Π.Δ/τος ΦΕΚ 414/ 
30.8.85. 

8. Την αρ. 1022/27.7.1989 απόφαση Νομάρχη «περί ανάθεσης εκ¬ 
πόνησης Πολεοδομικών Μελετών στους παραπάνω οικισμούς, αποφα¬ 
σίζουμε: 


Αναστέλλουμε την έκδοση οικοδομικών αδειών στους οικισμούς: Βα¬ 
σιλική, Πόντι για Ϊ2 μήνες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 6 Μαρτίου 1990 
Ο Νομάρχης 

ΕΥΑΓΓΕΛΟΣ ΓΚΙΟΥΓΚΗΣ 

-♦- 

Αριθ. ΕΠΑ 12 (6) 

Αναθεώρηση του εγκεκριμένου ρυμοτομικού σχεδίου πόλης και των 

όρων και περιορισμών δόμησης των οικοπέδων του οικισμού ΑΡΙ¬ 
ΔΑΙΑ του Δήμου Αριδαίας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. Δ/τος 17.7.1923 (ΦΕΚ 228/Α) όπως συ¬ 
μπληρώθηκαν και τροποποιήθηκαν μεταγενέστερα και ειδικώτερα τα 
άρθρα 2, 3, 9, 11, 29 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το Ν.Δ/γμα 1018/71. 

3. Τις διατάξεις του Ν. 1337/83 (ΦΕΚ 33/Α) όπως τροποποιήθη¬ 
καν και συμπληρώθηκαν μεταγενέστερα. 

4. Τις διατάξεις του Ν. 1577/1985 (ΦΕΚ 210/Α) «Γενικός Οικο¬ 
δομικός Κανονισμός όπως τροποποιήθηκαν και ισχύουν. 

5. Τις διατάξεις του Ν. 651/1977 (ΦΕΚ 207/Α) και ειδικώτερα 
του άρθρου 12 όπως τροποποιήθηκαν και ισχύουν. 

6. Το ρυμοτομικό σχέδιο Αριδαίας που εγκρίθηκε με το από 
16.7.1940 Β.Δ/γμα (ΦΕΚ 224/Α) και επεκτάθηκε με τις 14106/ 
23.5.1968 (ΦΕΚ 113/Δ), 6178/18.8.1979 (ΦΕΚ 548/Δ) αποφά¬ 
σεις του Νομάρχη Πέλλας και το από 8.6.1989 (ΦΕΚ 402/Δ) Π. Δ/ 
γμα, όπως αναθεωρήθηκε, τροποποιήθηκε και ισχύει. 

7. Την απόφαση του Υπουργού ΠΕ.ΧΩ.ΔΕ. με αρ. 53673/2198/ 
22.7.1986 (ΦΕΚ 971/Δ) για την έγκριση Γενικού Πολεοδομικού Σχε- 
.δίου (ΓΠΣ) του Δήμου Αριδαίας (Ν. Πέλλας). 

8. Τις γνωμοδοτήσεις του Δημοτικού Συμβουλίου Αριδαίας με αριθ. 
1/88, 2/88, 6/88, 7/88, 14/88, 17/88, 24/88, 35/88, 81/88 
και 1/1990. 

9. Τις πράξεις γνωμοδότησης του Συμβουλίου Χωροταξίας Οικισμού 
και Περιβάλλοντος του Ν. Πέλλας με αριθ. 60/31.7.1988,, 80/ 
22.11.1989 και 18/28.3.1990, αποφασίζουμε: 

Άρθρο 1. 

Εγκρίνεται η (αναθεώρηση τμήματος του κατά την παράγραφο 6 του 
προοιμίου, εγκεκριμένου ρυμοτομικού σχεδίου πόλης του Δήμου Αρι¬ 
δαίας Ν. Πέλλας με τον καθορισμό: 

- Οικοδομήσιμων χώρων (Ο.Τ.). 

- Κοινοχρήστων χώρων, οδών, πεζοδρόμων, πλατειών, χώρων 
πρασίνου, άθλησης, στάθμευσης αυτοκινήτων, παιδικής χαράς, ρεμά¬ 
των, πάρκου πόλης. 

- Κοινωφελών χώρων. Διοικητηρίου, Δημαρχείου και πολιτιστικών 
λειτουργιών, Νηπιαγωγείων - Παιδικών Σταθμών, Παιδικού Κέντρου, 
Δημοτικών Σχολείων, Εκκλησιών, Οικοτροφείου, Κέντρου Νεότητας, 
Κέντρου Υγείας, Αστυνομίας, ΚΑΠΗ, ΚΤΕΛ, Ευξείνου Λέσχης και 
Αθλητικών Εγκαταστάσεων, όπως οι παραπάνω ρυθμίσεις φαίνονται 
στα συνημμένα στην παρούσα απόφαση και θεωρημένα από τον προϊ¬ 
στάμενο του Τμήματος Πολεοδομίας και Πολεοδομικών Εφαρμογών 
Ν. Πέλλας με την από 7 Μαρτίου 1990 πράξη του, σχετικά δώδεκα 
(12) χρωματισμένα πρωτότυπα διαγράμματα σε κλίμακα 1:1000. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το ρυμοτομικό σχέδιο αναθεωρεί¬ 
ται με το άρθρο 1 της παρούσας. 

Άρθρο 3. 

Κατηγορίες χρήσεων γής 

Στους οικοδομήσιμους χώρους, που χαρακτηρίζονται με το στοιχείο 
Α, επιτρέπονται χρήσεις γενικής κατοικίας όπως προσδιορίζονται από 
το άρθρο 3 του από 23.2.1987 Π.Δ/τος (ΦΕΚ 166/Δ). 

Άρθρο 4. 

Προκήπια. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3) και τεσσάρων (4) μέτρων και ειδικά στο Ο.Τ. 
121 πλάτους τεσσάρων έως τριάντα δυο (32) μέτρων, όπως φαίνεται 
στα διαγράμματα του άρθρου 1. 

Άρθρο 5. 

Στοές. 

Επιβάλλονται παρόδιες στοές πλάτους τριών (3) μέτρων στο ισόγειο 
των οικοδομών που ανεγείρονται στα οικοδομικά τετράγωνα 26. 28, 
118, 119, 37 και 50 όπως φαίνεται στα διαγράμματα του άρθρου 1. 

Άρθρο 6. 

Τομείς όρων και περιορισμών δόμησης. 

Καθορίζονται τέσσερεις τομείς όρων και περιορισμών δόμησης Α, Β, 
Γ και Δ τα όρια των ορίων φαίνονται στα ίδια διαγράμματα του άρθρου 

Άρθρο 7. 

Όροι δόμησης. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης και οικοπέδων καθορίζονται ως εξής: 

Για τα οικόπεδα του Τομέα Γ σύμφωνα με το από 8.6.1989 (ΦΕΚ 
402/Δ) Π. Διάταγμα. 

Για τα οικόπεδα των τομέων Α, Β και Δ όπως διατυπώνονται στις 
επόμενες παραγράγους: 

7.1. Τομέας Α. 

7.1.1. Ελάχιστο πρόσωπο δέκα (10) μέτρα. 

Ελάχιστο εμβαδό διακόσια (200) τετραγωνικά μέτρα. 

Κατά παρέκκλισιν του προηγουμένου εδαφίου, θεωρούνται άρτια και 
οικοδομήσιμα τα οικόπεδα που έχουν: 

- Κατά την 3.7.1968 (ημέρα δημοσίευσης της απόφασης Νομάρχη 
με αρ. 14106/23.5.1968). 

Ελάχιστο πρόσωπο πέντε (5) μέτρα. 

Ελάχιστο εμβαδόν εξήντα (60) τετραγωνικά μέτρα. 

-Κατά την 18.12.1985 (ημέρα δημοσίευσης του Ν. 1577/85 
(ΓΟΚ 85). 

Ελάχιστο πρόσωπο οκτώ (8) μέτρα. 

Ελάχιστο εμβαδόν διακόσια (200) τετραγωνικά μέτρα. 

7.1.2. Συντελεστής δόμησης: δύο και ένα δέκατα (2,1). 

7.1.3. Μέγιστο επιτρεπόμενο ύψος των ανεγειρομένων κτιρίων δε¬ 
κατέσσερα μέτρα και πενήντα εκατοστά του μ. (14,50μ). 

7.1.4. Μέγιστο ποσοστό κάλυψης σύμφωνα με το άρθρο 8 του Ν. 
1577/85 (ΓΟΚ/85). 

7.2. Τομείς Β και Δ. 

7.2.1. Ελάχιστο πρόσωπο δέκα πέντε (15) μέτρα. 

Ελάχιστο εμβαδόν τετρακόσια (400) τετραγωνικά μέτρα. 

κατά παρέκκλισιν του προηγουμένου εδαφίου, θεωρούνται άρτια και 
οικοδομήσιμα τα οικόπεδα που έχουν: 

- Την 3.7.1968 (ημέρα δημοσίευσης της απόφασης Νομάρχη με αρ. 
14106/23.5.1968). 

Ελάχιστο πρόσωπο δέκα (10) μέτρα. 

Ελάχιστο εμβαδόν διακόσια (200) τετραγωνικά μέτρα. 

- Την 18.12.1985 (ημέρα δημοσίευσης του Ν. 1577/85 (ΓΟΚ/ 
85) . 

Ελάχιστο πρόσωπο δέκα τρία (13) μέτρα. 


Ελάχιστο εμβαδόν τετρακόσια (400) τετραγωνικά μέτρα. 

7.2.2. Συντελεστής δόμησης τομέα Β' ένα και δύο δέκατα (1,2). 

Συντελεστής δόμησης τομέα Δ ένα και έξι δέκατα (1,6). 

7.2.3. Μέγιστο επιτρεπόμενο ύψος των ανεγειρομένων κτιρίων έν¬ 
δεκα (11) μέτρα. 

7.2.4. Μέγιστο ποσοστό κάλυψης σύμφωνα με το άρθρο 8 του Ν. 
1577/85 (ΓΟΚ/85). 

7.3. Στους παραπάνω τομείς Α,Β,Δ επιτρέπεται: 

α) Η κατασκευή πάνω από το μέγιστο ύψος των κτιρίων κεραμοσκε- 
πούς στέγης της οποίας το ύψος δεν μπορεί να υπερβαίνει το ένα μέτρο 
και ογδόντα εκατοστά του μέτρου (1,80 μ) και η κλίση της το τριάντα 
πέντε τοις εκατό (35%). 

β) Η προσαύξηση του μεγίστου ύψους κατά δύο μέτρα και σαράντα 
εκατοστά (2,40) μ. μόνον για την κατασκευή μηχανοστασίων ανελκυ¬ 
στήρων, με τις απολύτως αναγκαίες για την λειτουργία τους εγκάρσιες 
διαστάσεις, σε ενιαίο αισθητικό σύνολο μι τις κατασκευές που προβλέ- 
πονται από το άρθρο 16 παρ. 1 του Ν. 1577/85 (ΓΟΚ/85). 

Άρθρο 8. 

Δόμηση κοινωφελών χώρων. 

Όροι και περιορισμοί δόμησης των χώρων που προορίζονται για την 
ανέγερση κοινωφελών κτιρίων, ορίζονται οι ισχύοντες στον τομέα όπου 
βρίσκονται. 

Άρθρο 9. 

Εγκαταστάσεις σε κοινοχρήστους χώρους. 

Επιτρέπονται οι εγκαταστάσεις που προβλέπονται από το άρθρο 19 
του Ν. 1577/β5 (ΓΟΚ/85). Η θέση, το εμβαδόν, το ύψος, ο όγκος και 
η μορφή των χτισμάτων εγκρίνονται από την επιτροπή πολεοδομιικού 
και αρχιτεκτονικού ελέγχου. 

Άρθρο 10. 

Μεταβατικές διατάξεις. 

Εξακολουθούν να εφαρμόζονται οι προΐσχύουσες διατάξεις, εφόσον εί¬ 
ναι ευμενέστερες, στις περιπτώσεις που συντρέχουν οι προϋποθέσεις που 
αναφέρονται στα εδάφια (α) και (β) της παραγράφου 1 του άρθρου 12 
του Ν. 651/1977 (ΦΕΚ 207/Α). 

Στην περίπτωση του εδαφίου (β) της παραπάνω διάταξης πρέπει η 
αίτηση για την χορήγηση της οικοδομικής άδειας με όλα τα απαιτού- 
μενα σχέδια και δικαιολογητικά να υποβληθεί μέσα σε προθεσμία έξι (6) 
μηνών από την ημέρα έναρξης ισχύος της παρούσας. 

Άρθρο 11. 

Ισχύς - Δημοσίευση της απόφασης. 

Η ισχύς της απόφασης αυτής αρχίζει από την ημέρα δημοσίευσής της 
στην Εφημερίδα της Κυβερνήσεως. 

Μετά την δημοσίευση ακριβή αντίγραφα των δώδεκα (12) πρωτο¬ 
τύπων διαγραμμάτων σε κλίμακα 1:1000, που την συνοδεύουν, αναρ- 
τώνται επί δέκα πέντε (15) ημέρες στα Γραφεία του Τμήματος Πολεο¬ 
δομίας και Πολεοδομικων Εφαρμογών Ν. Πέλλας στο Διοικητήριο της 
Έδεσσας, για να λάβουν γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 7 Μαρτίου 1990 
Ο Νομάρχης 
Μ. ΤΖΙΑΣΤΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



